Εκλογές στο Λεσότο

Το Λεσότο είναι Συνταγματική Μοναρχία με τον Πρωθυπουργό να είναι και αρχηγός της κυβέρνησης, στο πλαίσιο ενός πολυκομματικού συστήματος. Η εκτελεστική εξουσία ασκείται από την κυβέρνηση, όπως και η νομοθετική, από κοινού με τα δύο σώματα του Κοινοβουλίου (Γερουσία και Εθνοσυνέλευση). Εκλογές διεξάγονται τακτικά για την ανάδειξη των 120 μελών της Εθνοσυνέλευσης, των οποίων η θητεία είναι 5 έτη. Η Εθνοσυνέλευση έχει 80 μέλη που εκλέγονται σε μονοεδρικές εκλογικές περιφέρειες και 40 μέλη, τα οποία εκλέγονται με αναλογική εκπροσώπηση.

Πρόσφατες εκλογές (2022)

Ιστορικό εκλογών

Εκλογές στην Μπασουτολάνδη (1960-1966)

1960 
Οι πρώτες εκλογές στην Μπασουτολάνδη (όπως ονομαζόταν τότε το Λεσότο) με νέο σύνταγμα έγιναν το 1960. Το νέο σύνταγμα εγκρίθηκε από τις βρετανικές αρχές το 1959. Ο λαός εξέλεξε 9 επαρχιακά συμβούλια με συνολικά 162 μέλη στις 20 Ιανουαρίου 1960. Με τη σειρά τους τα συμβούλια ανέδειξαν 40 μέλη στο Εθνικό Συμβούλιο. Η συμμετοχή ήταν πολύ χαμηλή, με μόλις 35.000 επί συνόλου 191.000 εγγεγραμμένων ψηφοφόρων να παίρνουν μέρος στην ψηφοφορία. Το νέο Εθνικό Συμβούλιο ξεκίνησε τις εργασίες του στις 12 Μαρτίου.

Εθνοσυνέλευση 1960

Επαρχιακά συμβούλια, 1960

1965 
Οι επόμενες εκλογές έγιναν στις 29 Απριλίου 1965. Ήταν οι τελευταίες εκλογές πριν την ανεξαρτησία της χώρας, το 1966. Το Εθνικό Κόμμα της Μπασοτολάνδης κέρδισε οριακή νίκη και οδήγησε τη χώρα στην ανεξαρτησία της τον επόμενο χρόνο. Η συμμετοχή στις εκλογές ήταν 62,8%.

Εκλογές στο Λεσότο (1966-σήμερα)

1970 
Οι πρώτες εκλογές στο ανεξάρτητο Λεσότο διενεργήθηκαν στις 27 και στις 28 Ιανουαρίου 1970. Το  αντιπολιτευόμενο Κόμμα Κογκρέσου της Μπασουτολάνδης κέρδισε τη νίκη. Ωστόσο, χωρίς να ανακοινωθούν τα αποτελέσματα, το κυβερνών Εθνικό Κόμμα της Μπασοτολάνδης κήρυξε τη χώρα σε κατάσταση εκτάκτου ανάγκης ακυρώνοντας τα αποτελέσματα, διαλύοντας το κοινοβούλιο και αναστέλλοντας την ισχύ του συντάγματος. Ο Βασιλιάς Μοσεσόε Β΄ διαφώνησε με τις ενέργειες εκείνες και στάλθηκε στην εξορία.
Η χώρα επέστρεψε στη δημοκρατία όταν διεξήχθησαν οι γενικές εκλογές του 1993, στις οποίες νικητής αναδείχθηκε ξανά το BCP.

1985 
Οι επόμενες γενικές εκλογές διεξήχθησαν το Σεπτέμβριο του 1985. Ωστόσο, στις εκλογές δεν πήραν μέρος σε ένδειξη διαμαρτυρίας όλα τα υπόλοιπα κόμματα, με αποτέλεσμα το κυβερνών κόμμα BNP, να κερδίσει και τις 60 έδρες. Ήταν οι πρώτες εκλογές από το 1970, οπότε το κυβερνών κόμμα είχε ακυρώσει τις εκλογές, κατά τις οποίες πρώτευσε η αντιπολίτευση.

1993 
Στις εκλογές που διεξήχθησαν στο διάστημα 27-29 Μαρτίου 1993, από τους 736.930 εγγεγραμμένους ψηφοφόρους, προσήλθαν στην κάλπη οι 532.678 και έριξαν έγκυρα ψηφοδέλτια.
Το Κόμμα του Κογκρέσου (BCP ) κέρδισε τις εκλογές, εξασφαλίζοντας 65 έδρες στην εθνοσυνέλευση. Ο ηγέτης του, Ντσου Μοχέλε, έγινε πρωθυπουργός.

1998 
Το Κογκρέσο του Λεσότο για τη Δημοκρατία (LCD) κέρδισε την πλειοψηφία των εδρών (79 επί συνόλου 80) στις γενικές εκλογές στις 24 Μαΐου 1998 . Το Εθνικό Κόμμα των Μπασότο (BNP) και το Κόμμα του Κογκρέσου της Μπασουτολάνδης (BCP) έμειναν πολύ πίσω σε ψήφους. Παρά το γεγονός ότι οι διεθνείς παρατηρητές δήλωσαν ότι οι εκλογές εκείνες αντανακλούν τη βούληση του λαού, η αντιπολίτευση κατηγόρησε το LCD για νοθεία. Οι εκλογές εκείνες ήταν οι τρίτες πολυκομματικές εκλογές στην ιστορία του Λεσότο.

Το 1998 έπειτα από πολιτικές ταραχές, ένα Φόρουμ με συμμετοχή όλων των κομμάτων προώθησε αλλαγές στην εκλογική διαδικασία και σε αναδόμηση της Ανεξάρτητης Εκλογικής Επιτροπής.  Οι εκλογές έγιναν σε όλη την επικράτεια του Λεσότο, εκτός από την περιφέρεια Μοϊένι, όπου η ψηφοφορία αναβλήθηκε ως την 1η Αυγούστου, λόγω του θανάτου ενός από τους υποψηφίους.
Επί συνόλου 1.017.753 εγγεγραμμένων ψηφοφόρων, έγκυρα έριξαν οι 593.955.

2002 
Στις 25 Μαΐου 2002 το κυβερνών Κογκρέσο του Λεσότο για τη Δημοκρατία αναδείχθηκε ξανά νικητής των εκλογών, κερδίζοντας ποσοστό άνω του 50% και 77 επί συνόλου 80 εδρών. Τα 9 κόμματα της Αντιπολίτευσης μοιράστηκαν τις 40 έδρες με βάση την αναλογική εκπροσώπηση και άλλα 60 εξελέγησαν σε μονοεδρικές εκλογικές περιφέρειες. Το μικτό αυτό σύστημα εκλογής ήταν κάτι που έγινε για πρώτη φορά στη χώρα. Από τους συνολικά 831.515 εγγεγραμμένους ψηφοφόρους, έγκυρα έριξαν οι 554.386.

2007 
Στις βουλευτικές εκλογές που διεξήχθησαν στις 17 Φεβρουαρίου του 2007 το Κογκρέσο του Λεσότο για τη Δημοκρατία πήρε 61 έδρες και το Εθνικό Κόμμα Ανεξαρτησίας συγκέντρωσε 21 έδρες. Η κυβέρνηση του Πακαλίτα Μοσιζίλι παρέμεινε στην εξουσία.  Η αντιπολίτευση με τον Τομ Ταμπάνε χαρακτήρισαν τις εκλογές "ελεύθερες, αλλά όχι δίκαιες". Στις 30 Ιουνίου 2007 έγινε επαναληπτική εκλογή στο Μαχαλένγκ εξαιτίας του θανάτου ενός βουλευτή και την έδρα κέρδισε το LCD.
 Εθνοσυνέλευση του Λεσότο, 17 Φεβρουαρίου 2007
|-
!style="background-color:#E9E9E9" align=left valign=top|Κόμματα
!style="background-color:#E9E9E9"|Έδρες
!style="background-color:#E9E9E9"|+/-
|-
|align="left"| Κογκρέσο του Λεσότο για Δημοκρατία (LCD)
|align="right"| 61
|align="right"| –16
|-
|align="left"| Εθνικό Κόμμα Ανεξαρτησίας (NIP)
|align="right"| 21
|align="right"| +16
|-
|align="left"| Συνέλευση όλων των Μπασότο (ABC)
|align="right"| 17
|align="right"| +17
|-
|align="left"| Κόμμα Εργατών του Λεσότο (LWP)
|align="right"| 10
|align="right"| +9
|-
|align="left"| Συνασπισμός των Κομμάτων του Κογκρέσου (ACP), συμπεριλαμβανομένου του Κόμματος του Κογκρέσου της Μπασουτολάνδης (BCP)
|align="right"| 3
|align="right"| –8
|-
|align="left"| Εθνικό Κόμμα των Μπασότο (BNP)
|align="right"| 3
|align="right"| –18
|-
|align="left"| Δημοκρατικό Εθνικό Κόμμα των Μπασότο (BDNP)
|align="right"| 1
|align="right"| +1
|-
|align="left"| Δημοκρατικό Κόμμα των Μπασότο Μπάτο (BBDP)
|align="right"| 1
|align="right"| +1
|-
|align="left"| Λαϊκό Μέτωπο για τη Δημοκρατία (PFD)
|align="right"| 1
|align="right"| ±0
|-
|align="left"| Κόμμα Ελευθερίας Μαρεματλού (MFP)
|align="right"| 1
|align="right"| ±0
|-
|align="left"| Η ψηφοφορία στην εκλογική περιφέρεια Makhaleng αναβλήθηκε εξαιτίας του θανάτου του υποψηφίου του ACP.
|align="right"| 1
|align="right"| 
|-
!align="left"| Σύνολο
!align="right"| 120
!align="right"|
|}
Πηγή: EISA

2012 

Στις βουλευτικές εκλογές στις 26 Μαΐου 2012, ψήφισαν 1 εκατομμύριο άτομα. 
Η συμμετοχή στις εκλογές ήταν 564.451 ή 50,04%. Το νεοσύστατο Δημοκρατικό Κογκρέσο του πρωθυπουργού Πακαλίτα Μοσισίλι κέρδισε την πλειοψηφία στις μονοεδρικές περιφέρειες, όμως τελικά νέος πρωθυπουργός έγινε ο Τομ Ταμπάνε, σχηματίζοντας κυβέρνηση συνασπισμού. Ο συνασπισμός περιελάμβανε, εκτός από το LCD, το Εθνικό Κόμμα των Μπασότο, το  Λαϊκό Μέτωπο για τη Δημοκρατία και το Κόμμα Ελευθερίας Μαρεματλού.

2015 

Οι εκλογές του 2015 διεξήχθησαν πρόωρα στις 28 Φεβρουαρίου.  Λίγο πριν διεξαχθούν οι εκλογές, το 2014 σημειώθηκε απόπειρα πραξικοπήματος, με αποτέλεσμα να εγκαταλείψει τη χώρα ο πρωθυπουργός Τομ Ταμπάνε και να επιστρέψει λίγο αργότερα. Ο Ταμπάνε διέλυσε το κοινοβούλιο, προκειμένου να αποφύγει την ανατροπή του με πρόταση μομφής. Τελικά διεξήχθησαν πρόωρες εκλογές το 2015. Οι εγγεγραμμένοι ψηφοφόροι ήταν γύρω στα 1,2 εκατ. άτομα.

2017 

Εκλογές διεξήχθησαν πρόωρα στις 3 Ιουνίου 2017 και είχαν ως αποτέλεσμα την νίκη για τον Τομ Ταμπάνε και το κόμμα του, το ABC, το οποίο κέρδισε 48 έδρες έναντι 30 για το Δημοκρατικό Κογκρέσο του απερχόμενου πρωθυπουργού Πακαλίτα Μοσισίλι. Ο Ταμπάνε ορκίστηκε πρωθυπουργός στις 16 Ιουνίου.

Παραπομπές